13a9e5aa5da24d5ea2728b3bdeb6313d
hejsa folkens!

advarsel! lang besked da det er et yderst teknisk og omfattende problem.

den er helt galt med internettet, det har stået på i lang tid og jeg møder absolut ingen hjælp eller fremgang hos yousee, så jeg er utroligt desperat og frustreret og søger nu alt den hjælp jeg kan få.

meget kort forklaret, er mit problem af en teknisk slags, hvor vi har en hurtig 300/60 forbindelse hos yousee, som kører ganske glidende, bare med en, for her i hjemmet, altødelæggende fejl. fejlen består i at der gennemsnitligt hver time er et udfald på forbindelsen. dette udfald resulterer i at specielt online computerspil er en forfærdelig oplevelse. ganske vidst kan man spille en times tid uden problemer, men så sker det, forbindelsen ”spiker” fra en stabil lav latency på måske 20-40ms op til en 1000 stykker, gerne hvor den går lidt op og ned et par sekunder, herefter er alt stabilt igen… altså til næste gang vi får et udfald.

problemet er en sådan slags, så det er utroligt svært at få hjælp og sammenligne med andre af naboer og i området, da ”hr. og fru jensen” jo ikke spiller kompetitive computerspil online og nok ikke mærker en sådan teknisk fejl, når de maksimalt bare streamer film og browser sociale medier.

jeg har haft en fejlmelding åben hos yousee i næsten et halvt år som ikke har forbedret noget som helst. de har lukket fejlmeldingen med forklaringen: ”det er et software problem, som vi håber at kunne løse i en nær fremtid” uden at specificere hvad de mener med at software problem (og hvor det eventuelt ligger henne). det er en måned siden nu og jeg har stadig et problem med min internetforbindelse.

jeg ved at mange af i rare folk herinde, nok en del med flere it kompetencer end mig også, vil komme med en masse forslag på gør-det-selv løsninger, så jeg vil bare lige gøre det tydeligt at alt der kan afprøves og skiftes, i hvert fald langt mere end man kan forvente af en som betaler for at få velfungerende internet, er blevet prøvet!

vi har prøvet alle kombinationer af hardware og enheder

- testet med og uden trådløst internet
- skiftet alle ethernet kabler
- 3 forskellige yousee modemer, 2 af egne routere, diverse switches (i alle tænkelige kombinationer)
- prøvet kun at være en enkelt maskine koblet på (i alle tænkelige kabel, trådløs osv. kombinationer)
- tekniker har skiftet ”dåsen” i hjørnet hvor coaxial og antenne er
- tekniker har kravlet rundt på loftet i lejligheden og skiftet ting ud (han snakkede om nogen frekvenser der var acceptable, men godt kunne forbedres) 

de kan ingen problemer se med deres udstyr, men anerkender de problemer jeg beskriver og det jeg har vist screenshots af og alt der kunne vises (også live hvor tekniker på besøg kunne se vores lagspike og af det også blev afspejlet i cmd)

hvordan ved jeg så at der et problem, som ikke ligger i min egen lejlighed?

problemet er mest tydeligt når man spiller, så ganske enkelt sidder jeg med cmd (kommandopromt) åben og pinger eksempelvis 8.8.8.8 eller dr.dk imens jeg spiller. hvis jeg så får en voldsom lagspike i spillet, kan jeg med det samme se det i min test i cmd. for yderligere at bekræfte at det er forbindelsen ud af lejligheden foreslog teknikeren at jeg pingede standard gateway altså ip på modemet. der var aldrig nogensinde udsving på internet pings.

jeg har brugt noget der nærmer sig eller måske endda har overskredet 100 timers egen tid og ressourcer på problemet. penge og energi på at skifte hardware selv, som eksempelvis købe router, switches osv. i elgiganten for at teste alt tænkeligt.

jeg er nødt til at komme videre med problemet og første skridt i går var at koble mig på overboens internet, som de hjalp mig på, fordi deres børn selv spiller, for så at køre samme tests fra min bærbar med præcis samme resultat og problemer som vores eget netværk oplever.

jeg har lige snakket i telefon med deres almindelige tekniske support, altså dem man bare kommer i kontakt med ved at ringe 70704040. hun kunne intet bidrage med og siger min sag rent faktisk er afsluttet. altså da jeg fik at vide problemet er software relateret har de lukket fejlmeldingen. 

de gør intet ved det tyder det på… så hvad i alverden skal jeg gøre nu folkens og hvad er mine rettigheder egentlig? jeg er meget tæt på at give helt op, men det godt nok noget l-o-r-t når jeg betaler for det her!
udsving (lagspikes, høj latency) på internettet - yousee er til ingen hjælp
yousee.dk
2020.34
tja, jeg har også latency problemer nu og med pakketab konstant! dette begyndte i mandags efter min sagem 3890 fik en "tvangs opdatering". forbindelsen døde simpelthen natten mellem søndag og mandag og kom igen efter 10 min da routeren så åbenbart var blevet opdateret.

måske @yousee skulle rulle den update tilbage? jeg har lige siden haft næsten dobbel så høj latency og incoming pact loss... da jeg skriver dette har jeg 2% incoming packet loss på en voice com, og minimum 200 latency med spikes op til 600 når jeg logger på en amerikansk mmo server på Østkysten.
det er næsten en fordobling af latency sammenlignet med årevis af stabil forbindelse til selvsamme server.

så hvad sker der lige yousee? gider næsten ikke at ringe til jer da jeg ofte kommer til at snakke med en ignorant som nok skal huske at spørge om de kan sælge mig nogle produkter efter de har konstateret at de ikke kan hjælpe mig.

ps. jeg håber sandelig ikke at dette er det nye og forbedrede infrastruktur som krævede en pris stigning fra starten af 2019.